cyanic-selkie/wikianc huggingface dataset:
Τζεχάιβ Φλόιντ
Επαγγελματική σταδιοδρομία
Αφού δεν επιλέχθηκε στο NBA Ντραφτ του 2019, ο Φλόιντ εντάχθηκε στη γερμανική Ρίζεν Λούντβιγκσμπουργκ. Έφυγε από την ομάδα πριν παίξει σε αγώνα. Στις 13 Σεπτεμβρίου 2019, εντάχθηκε στη Λάρισα. Σε 20 αγώνες, είχε κατά μέσο όρο 5,1 πόντους, 5 ριμπάουντ και 2,2 τάπες ανά αγώνα και αναδείχθηκε ο κορυφαίος στις τάπες στη Basket League 2019-2020.
Την 1η Ιουνίου 2020, υπέγραψε με τον Προμηθέα Πατρών. Στις 24 Σεπτεμβρίου 2020, κατέκτησε με τον Προμηθέα το Σούπερ Καπ Ελλάδας, νικώντας στον τελικό το Περιστέρι ,με 82-74.
Στις 12 Οκτωβρίου πήρε μεταγραφή στην ισραηλινή Χάποελ Γκιλμπόα Γκαλίλ. Ο Φλόιντ πραγματοποίησε καλή σεζόν στο Ισραήλ με την Γκιλμπόα έχοντας 10.7 πόντους, 7.4 ριμπάουντ, 1.8 ασίστ και 1.7 μπλοκ κατά μέσο όρο. Με την Χάποελ έφτασε μέχρι τους τελικούς του Πρωταθλήματος Ισραήλ, ενώ συνολικά στα playoffs μέτρησε 14,3 πόντους (80% δίποντα, 50% βολές), 6,9 ριμπάουντ, 2 ασίστ, 0,7 κλέψιμο, 1,7 κοψίματα και 2 λάθη σε 33 λεπτά.
Στις 19 Ιουλίου 2021, ανακοινώθηκε από τον Παναθηναϊκό για 1+1 χρόνια. Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Τον Δεκέμβριο ζήτησε να αποδεσμευτεί από την ομάδα. Με τους «πράσινους» μέτρησε 10 εμφανίσεις στην Ευρωλίγκα έχοντας 2,5 πόντους και 2,1 ριμπάουντ σε 10:42′.
Στις 21 Δεκεμβρίου 2021, ανακοινώθηκε η συμφωνία του με την Φενέρμπαχτσε. Με τη Φενέρ μέτρησε 3,4 πόντους και 2,0 ριμπάουντ κατά μέσο όρο σε 14 παιχνίδια στην Ευρωλίγκα. Στις 13 Ιουνίου 2022, κατέκτησε στο Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3-1. Στις 22 Ιουνίου, αποχώρησε από την τούρκικη ομάδα.
Στις 22 Ιουνίου 2022, ανακοινώθηκε ότι παραμένει στην Τουρκία για λογαριασμό της Γαλατάσαραϊ. Στις 13 Μαρτίου 2023, αποχώρησε από την ομάδα.
Στις 13 Ιουνίου 2023, συμφώνησε με την ουκρανική Προμετέι, αλλά αποχώρησε στις 3 Ιουλίου χωρίς να αγωνιστεί σε κανέναν αγώνα.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Λάρισας Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Χάποελ Γκιλμπόα Γκαλίλ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Γαλατασαράι Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Πρωταθλήματος Τουρκίας
Νοβαλουκόμλ
Το Νοβαλουκόμλ (λευκορωσικά: Но́валуко́мль, ρωσικά: Новолукомль, Novolukoml, πολωνικά: Nowołukoml) είναι πόλη στην επαρχία Τσάσνικι, στην περιφέρεια Βιτσέμπσκ στη Λευκορωσία κατά μήκος της λίμνης Λουκόμλ. Ο σταθμός ηλεκτρικής ενέργειας Λουκόμλ βρίσκεται στην πόλη.
Παραπομπές
Κατηγορία:Πόλεις της Λευκορωσίας
Πολέμων Α΄ του Πόντου
Ο Πολέμων Α΄ του Πόντου (απεβ. 8 π.Χ.) από τη Δυναστεία του Πολέμωνα, ήταν γιος του ρήτορα Ζήνωνα της Λαοδικείας.
Βιογραφία
Ήταν βασιλιάς του Κιμμερίου Βοσπόρου, ανατολικού τμήματος του Πόντου (37-8 π.Χ.), τον οποίον εγκατέστησε στον θρόνο ο Μάρκος Αντώνιος ως ανταμοιβή της βοήθειας, που προσέφερε στους Ρωμαίους εναντίον των Πάρθων. Νυμφεύτηκε την Πυθοδωρίδα του Πόντου. Τρία επιγράμματα της Παλατινής Ανθολογίας αποδίδονται σε αυτόν (V 68, IX 746, XI 38), εκ των οποίων το πρώτο αμφισβητούμενο. Ορισμένοι φιλόλογοι αποδίδουν τα επιγράμματα αυτά στον εγγονό του Πολέμωνα Β΄ (38-63 μ.Χ.)
Οικογένεια
Νυμφεύτηκε πρώτα την Πυθοδωρίδα του Πόντου, κόρη του Πυθοδώρου του Τραλλιανού βαθύπλουτου Έλληνα και είχε τέκνα:
Έπειτα ο Πολέμων Α΄ έκανε δεύτερο γάμο με τη Δύναμη των Μιθριδατιδών βασίλισσα του Κιμμερίου Βοσπόρου, κόρη του Φαρνάκη Β΄ βασιλιά του Πόντου.
Πηγές
Κατηγορία:Ηγεμόνες του Πόντου Κατηγορία:Αρχαίοι Έλληνες επιγραμματοποιοί Κατηγορία:Παλατινή Ανθολογία Κατηγορία:Ανθολογία του Πλανούδη Κατηγορία:Μονάρχες του Βασιλείου του Βοσπόρου
Πάπας Κλήμης Δ΄
Ο Πάπας Κλήμης Δ΄ (Clément IV, πραγματικό όνομα: Gui Foucois ή Foulques ή Foucault, 23 Νοεμβρίου 1190 έως 1200 - 29 Νοεμβρίου 1268) ήταν Πάπας από τις 5 Φεβρουαρίου του 1265 έως τον θάνατό του.
Εκλέχθηκε σε ένα κογκλάβιο που διεξήχθη στην Περούτζια και διήρκεσε τέσσερις μήνες, ενώ οι καρδινάλιοι φιλονικούσαν για το αν θα καλούσαν τον Κάρολο του Ανζού, τον νεότερο αδελφό του Λουδοβίκου Θ' της Γαλλίας (1226–70), να διεξάγει τον παπικό πόλεμο εναντίον του τελευταίου του Οίκου των Χοενστάουφεν.
Βιογραφία
Ο Guy δεν ήταν πιθανός υποψήφιος για τις ιερές τάξεις: χήρος και πατέρας δύο νεαρών γυναικών πριν χειροτονηθεί, ήταν επιτυχημένα ένας στρατιώτης και δικηγόρος και με την τελευταία του ιδιότητα είχε δράσει ως γραμματέας στον Λουδοβίκο Θ' της Γαλλίας, χάρη στην επιρροή του οποίου έγινε καρδινάλιος.
Κατηγορία:Πάπες Κατηγορία:Γάλλοι Πάπες Κατηγορία:Πάπες 13ου αιώνα
Μιγκέλ Άνχελ Γκερέρο
Ο Μιγκέλ Άνχελ Γκερέρο Μαρτίν (ισπανικά: Miguel Ángel Guerrero Martín, γενν. στις 12 Ιουλίου 1990) είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για την ανόρθωση.
Αλμπαθέτε
Ο Γκερέρο γεννήθηκε στο Τολέδο της Καστίλλη-Λα Μάντσα. Τα πρώτα του επαγγελματικά ποδοσφαιρικά βήματα τα πραγματοποίησε στην δεύτερη ομάδα της Αλμπαθέτε, με την οποία αγωνίστηκε για δύο χρόνια στην Τερθέρα Ντιβισιόν. Στις 9 Ιανουαρίου του 2010, έκανε το επίσημο ντεμπούτο του με την πρώτη ομάδα, η οποία αγωνιζόταν τότε στην Σεγούντα Ντιβισιόν. Συνολικά, παρέμεινε στην Αλμπαθέτε έως και το 2011.
Σπόρτινγκ Χιχόν
Το καλοκαίρι του 2011, ο Γκερέρο εντάχθηκε στη Σπόρτινγκ Χιχόν, όμως αρχικά αγωνίστηκε στη Β ομάδα, η οποία αγωνιζόταν, εκείνη την περίοδο, στη Σεγούντα Ντιβισιόν Β. Στις 12 Απριλίου του 2012, αγωνίστηκε γα πρώτη φορά με την πρώτη ομάδα, παίζοντας για 25 λεπτά κόντρα στη ΣΝ Νουμάνθια, γνωρίζοντας την ήττα με 0-2, οι οποίες τότε βρίσκονταν στη Σεγούντα Ντιβισιόν. Στις 6 Ιανουαρίου του 2013, στο τοπικό ντέρμπι κόντρα στη Ρεάλ Οβιέδο, για τις Β ομάδες, σκόραρε και τα τέσσερα γκολ, στον θρίαμβο της ομάδας του, η οποία νίκησε 4-1. Περίπου έναν μήνα αργότερα, πέτυχε και το πρώτο του γκολ, με την πρώτη ομάδα της Χιχόν, νικώντας τη Ντεπορτίβο Λούγο 2-1.
Περίπου από το καλοκαίρι του 2013, ο Γκερέρο έγινε κυρίως στέλεχος της πρώτης ομάδας, βοηθώντας τη σεζόν 2014-15, σημειώνοντας 11 γκολ σε 36 αγώνες. Στις 23 Αυγούστου του 2015, έκανε το ντεμπούτο του στην Πριμέρα Ντιβισιόν, σε έναν αγώνα εναντίον της Ρεάλ Μαδρίτης, με τελικό σκορ 0-0. Σημείωσε το πρώτο του γκολ στην Πριμέρα Ντιβισιόν στις 19 Οκτωβρίου, στην ισοπαλία με 3-3 εναντίον της Γρανάδα. Μετά από πέντε χρόνια παρουσίας στον σύλλογο, αποχώρησε το 2016.
ΚΝ Λεγανές
Στις 27 Ιουνίου του 2016, υπέγραψε διετές συμβόλαιο με τη Λεγανές, η οποία τότε ήταν νεοφώτιστη στην Πριμέρα Ντιβισιόν. Επί δύο σεζόν κατάφεραν να παραμείνουν στην πρώτη κατηγορία, τερματίζοντας στη 17η θέση. Ωστόσο, το καλοκαίρι του 2018 αποχώρησε από την ομάδα, ύστερα από 53 αγώνες πρωταθλήματος και 9 γκολ.
Ολυμπιακός
Στις 13 Ιουνίου 2018, ο Γκερέρο μετακόμισε για πρώτη φορά στη σταδιοδρομία του στο εξωτερικό, αφού υπέγραψε τριετές συμβόλαιο με τον Ολυμπιακό. Στις 9 Αυγούστου, σκόραρε στην εντός έδρας νίκη με 4–0 εναντίον της Λουκέρνης για τον τρίτο προκριματικό γύρο του Γιουρόπα Λιγκ.
Στις 30 Ιουλίου 2019, σκόραρε στην εντός έδρας νίκη με 4–0 εναντίον της Βικτόρια Πλζεν στον δεύτερο προκριματικό γύρο του Τσάμπιονς Λιγκ.
ΚΝ Λεγανές (δανεισμός)
Στις 31 Ιανουαρίου 2020, μετακινήθηκε με εξάμηνο δανεισμό στην ΚΝ Λεγανές.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Αλμπαθέτε Μπαλομπιέ Κατηγορία:Ποδοσφαιριστές Τερθέρα Ντιβιζιόν Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σπόρτινγκ Χιχόν Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ισπανοί ποδοσφαιριστές στο εξωτερικό
481 π.Χ.
Γεγονότα
Κατηγορία:Έτη
Βικτόρια, Γρενάδα
Η Βικτόρια (αγγλικά: Victoria) είναι η έβδομη μεγαλύτερη πόλη της Γρενάδας. Είναι η πρωτεύουσα της ενορίας και της περιφέρειας του Αγίου Μάρκου. Έχει υψόμετρο 509 πόδια (155 μέτρα).
Γεωγραφία
Η Βικτόρια βρίσκεται βορειοδυτικά του νησιού και νοτιοδυτικά του Αγίου Μάρκου. Βρίσκεται βορειοανατολικά της Μαράν, νοτιοδυτικά της Γουόλθαμ και ανατολικά του Κόλπου του Αγίου Μάρκου.
Παραπομπές
Κατηγορία:Πόλεις της Γρενάδας
Τσάσνικι
Το Τσάσνικι (λευκορωσικά: Чашнікі, Čašniki, ρωσικά: Чáшники, πολωνικά: Czaśniki, λιθουανικά: Čašnikai) είναι μια πόλη στη Περιφέρεια Βιτσέμπσκ στη Λευκορωσία, γνωστό για τη Μάχη του Τσάσνικι που έλαβε χώρα κατά τη διάρκεια της γαλλικής εισβολής στη Ρωσία (1812). Έχει πληθυσμό 8.752 κατοίκων (2017).
Χλωριούχο λίθιο
Το χλωριούχο λίθιο (αγγλικά lithium chloride) είναι ανόργανη χημική ένωση, που περιέχει λίθιο και χλώριο, και έχει εμπειρικό τύπο LiCl. Είναι το άλας που παράγεται από την εξουδετέρωση υδροξειδίου του λιθίου (LiOH) και υδροχλωρικού οξέος (HCl). Το χημικά καθαρό χλωριούχο λίθιο, στις «συνηθισμένες συνθήκες», δηλαδή σε θερμοκρασία 25°C και υπό πίεση 1 atm, είναι άχρωμο και άκρως υγροσκοπικό στερεό. Το άλας αυτό είναι μια τυπική ιονική ένωση, παρ' όλο που το μικρό μέγεθος του κατιόντος λιθίου (Li+) του δίνει ιδιότητες που δεν παρατηρούνται στα χλωρίδια των άλλων αλκαλιμετάλλων, όπως η εξαιρετικά μεγάλη διαλυτότητά του σε πολικούς διαλύτες, όπως για παράδειγμα 830,5 kg/m³ στους 20°C, και τις υγροσκοπικές του ιδιότητες. Ακόμη, είναι διαλυτό σε πολλούς οργανικούς διαλύτες. Στη βιομηχανία, το χλωριούχο λίθιο χρησιμοποιείται για την παραγωγή μεταλλικού λιθίου από ηλεκτρόλυση του τήγματός του. Εξαιτίας της ιδιότητας του να απορροφά αμμωνία, αμίνες, υδρατμούς και άλλες αέριες ουσίες, το χλωριούχο λίθιο συνήθως χρησιμοποιείται (συνήθως σε 40% διάλυμα) στον κλιματισμό καθώς και στην τήξη μετάλλων, στη συγκόλληση αργιλίου, μαγνησίου και ελαφρών κραμάτων.
Παραγωγή
Το χλωριούχο λίθιο παράγεται με επίδραση υδροχλωρικού οξέος σε ανθρακικό λίθιο (Li2CO3):
Μπορεί, επίσης, θεωρητικά να παραχθεί με τις εξαιρετικά εξώθερμες αντιδράσεις μεταλλικού λιθίου με αέριο χλώριο ή και μεταλλικού λιθίου με άνυδρο υδροχλώριο (ΗCl):
Το άνυδρο χλωριούχο λίθιο παράγεται με θέρμανση ένυδρου χλωριούχου λιθίου μαζί με ρεύμα (αέριου) υδροχλωρίου.
Χημικές ιδιότητες
Το χλωριούχο λίθιο σχηματίζει κρυσταλλικούς υδρίτες, αντίθετα από τα υπόλοιπα χλωρίδια αλκαλιμετάλλων. Είναι γνωστοί οι μονο- τρι και πεντα- υδρίτες του. Επίσης, απορροφά ως και τέσσερα (4) ισοδύναμα αμμωνίας. Όπως και κάθε άλλο (ευδιάλυτο) ιονικό χλωρίδιο, τα διαλύματα χλωριούχου λιθίου μπορούν να χρησιμεύσουν ως πηγή ανιόντων χλωρίου (Cl-). Για παράδειγμα, αντιδρά με το νιτρικό άργυρο (AgNO3), σχηματίζοντας ίζημα χλωριούχου αργύρου (AgCl):
Το χλωριούχο λίθιο είναι τελείως αδιάλυτο σε διχλωρομεθάνιο (CH2Cl2).
Εφαρμογές
Το χλωριούχο λίθιο χρησιμοποιείται κυρίως για την παραγωγή μεταλλικού λιθίου με ηλεκτρόλυση τήγματος μίγματος χλωριούχου λθίου και χλωριούχου καλίου (KCl), που τήκεται στους 450 °C. Το χλωριούχο λίθιο χρησιμοποιείται, ακόμη, για τη συγκόλληση αλουμινίου σε τμήματα αυτοκινήτων. Χρησιμοποιήθηκε, επίσης, ως ξηραντικό μέσο σε συστήματα παραγωγής ξηρού αέρα. Πιο εξειδικευμένες εφαρμογές του, το χλωριούχο λίθιο βρίσκει σε οργανικές συνθέσεις, όπως για παράδειγμα ως πρόσθετο στην αντίδραση Στιλ (Stille reaction). Σε βιοχημικές εφαρμογές του, το χλωριούχο λίθιο μπορεί να χρησιμοποιηθεί για την καθίζηση RNA από κυτταρικά εκχυλίσματα.
Το χλωριούχο λίθιο χρησιμοποιήθηκε, ακόμη, ως χρωστική φλογών, και συγκεκριμένα για την παραγωγή σκοτεινών κόκκινων φλογών.
Το χλωριούχο λίθιο χρησιμοποιήθηκε ως πρότυπο σχετικής υγρασίας για βαθμονόμηση υγρομέτρων: Στους 25 °C ένα κορεσμένο διάλυμα χλωριούχου λιθίου (45,8 %) δίνει μια ισοδύναμη σχετική υγρασία 11,30%. Επιπλέον, το ίδιο το χλωριούχο λίθιο μπορεί να χρησιμοποιηθεί ως υγρόμετρο: Αυτό το υγροσκοπικό άλας σχηματίζει ένα αυτοδιάλυμα όταν εκτίθεται στον αέρα. Η ισοδύναμη συγκέντρωση χλωριούχου λιθίου στο παραγώμενο διάλυμα είναι άμεσα σχετιζόμενη με την υγρασία του αέρα. Η επί τοις εκατό σχετική υγρασία του αέρα στους 25 °C μπορεί να εκτιμηθεί με ελάχιστο λάθος στο εύρος 10–30 °C από την ακόλουθη εξίσωση πρώτου βαθμού: RH = 107,93 - 2,11C, όπου C η % κατά μάζα συγκέντρωση του διαλύματος χλωριούχου λιθίου.
Το τηγμένο χλωριούχο λίθιο χρησιμοποιήθηκε για την παραγωγή νανοσωλήνων άνθρακα, γραφένιου, και νιοβικού λιθίου (LiNbO3).
Προφυλάξεις
Τα άλατα του λιθίου επιρεάζουν το κεντρικό νευρικό σύστημα με μια ποικιλία τρόπων. Ενώ τα κιτρικά, ανθρακικά και οροτικά άλατα χρησιμοποιούνται, ακόμη, για τη θεραπεία διπολικής δυσταξίας, τα άλλα άλατα του λιθίου, συμπεριλαμβανομένου του χλωριούχου λιθίου, χρησιμοποιήθηκαν στο παρελθόν. Για μικρό χρονικό διάστημα, κατά τη δεκαετία του 1940, το χλωριούχο λίθιο παράγονταν ως υποκατάστατο λιθιούχου άλατος, αλλά αυτή η χρήση απαγορεύθηκε όταν αναγνωρίστηκαν τοξικές επιπτώσεις από τη χρήση της ένωσης.
Παρατηρήσεις, υποσημειώσεις και αναφορές
Κατηγορία:Άλατα Κατηγορία:Αλογονίδια Κατηγορία:Χλωρίδια Κατηγορία:Ενώσεις λιθίου Κατηγορία:Ανόργανες ενώσεις χλωρίου
Αλλέκτος
Ο Αλλέκτος (απεβ. το 296) ήταν Ρωμαιο-Βρετανός σφετεριστής - αυτοκράτορας στη Βρετανία και τη βόρεια Γαλατία από το 293 έως το 296
Ιστορία
Ο Αλλέκτος ήταν ο ταμίας του Καραύσιου, ενός Μενάπιου αξιωματικού τού ρωμαϊκού ναυτικού, που είχε καταλάβει την εξουσία στη Βρετανία και τη βόρεια Γαλατία το 286. Το 293 ο Καραύσιος απομονώθηκε, όταν ο δυτικός καίσαρας, Κωνστάντιος Α΄ Χλωρός, ανακατέλαβε μερικές από τις Γαλατικές περιοχές του, ιδιαίτερα το κρίσιμο λιμάνι της Βονονίας (σημερινής Βουλώνης) και νίκησε τους Φράγκους συμμάχους του Καραούσιου στη Βαταβία. Ο Αλλέκτος δολοφόνησε τον Καραύσιο και ανέλαβε ο ίδιος τη διοίκηση.
αριστερά|μικρογραφία|301x301εσ|Μετάλλιο του [[Κωνστάντιος Α΄ Χλωρός|Κωνστάντιου Α', που κατέλαβε το Λονδίνιο (αναγράφεται ως LON), αφού νίκησε τον Αλλέκτο. Θησαυρός Μπωραίν (Beaurains). Eπιγρ.: IMP. CONSTANTIUS PIUS FELIX AVG. / REDDITOR LUCIS AETERNAΕ LON, PTR.]]
Η βασιλεία του έχει αφήσει ελάχιστα στοιχεία, αν και οι κοπές νομισμάτων του παρουσιάζουν παρόμοια κατανομή με εκείνες του Καραύσιου. Τα νομίσματά του βρίσκονται στη βορειοδυτική Γαλατία, υποδεικνύοντας ότι η ανακατάληψη της Boνονίας, δεν σήμανε το τέλος της αυτοκρατορίας των στασιαστών σε εκείνη την πλευρά της Μάγχης.
Ο Κωνστάντιος Α΄ ξεκίνησε μία εισβολή, για να τον καθαιρέσει τον Σεπτέμβριο του 296. Οι δυνάμεις του έπλευσαν σε πολλές μοίρες. Ο Κωνστάντιος Α΄ ηγήθηκε μίας μοίρας από τη Βονονία, αλλά φαίνεται ότι καθυστέρησε λόγω κακοκαιρίας. Μία άλλη μεραρχία υπό τον πραιτωριανό έπαρχο Ασκληπιόδοτο εκμεταλλεύτηκε την ομίχλη, για να αποφύγει τα πλοία τού Αλλέκτου που στάθμευαν στη νήσο Ουάιτ και αποβιβάστηκε κοντά στο Σάουθαμπτον Γουότερ, όπου έκαψαν τα πλοία τους. Οι δυνάμεις του Αλλέκτου αναγκάστηκαν να υποχωρήσουν από την ακτή, αλλά αποκόπηκαν από μία άλλη μοίρα τού Κωνστάντιου Α΄ και ηττήθηκαν. Ο ίδιος ο Αλλέκτος σκοτώθηκε στη μάχη, έχοντας αφαιρέσει όλα τα διακριτικά του, με την ελπίδα ότι το σώμα του δεν θα αναγνωριστεί. Η αρχαιολογία προτείνει ότι το Kαλλέβα Ατρεβάτουμ (Σίλσεστερ) ήταν ο τόπος της ήττας του, ή η περιοχή γύρω από την πόλη αυτή. Μία ομάδα ρωμαϊκών στρατευμάτων, που είχαν χωριστεί από το κύριο σώμα από την ομίχλη κατά τη διάρκεια της διέλευσης του καναλιού, έπιασαν τα υπολείμματα των ανδρών του Αλλέκτου, κυρίως Φράγκους, στο Λονδίνιον (Λονδίνο) και τους έσφαξαν. Ο ίδιος ο Κωνστάντιος Α΄, φαίνεται ότι δεν έφτασε στη Βρετανία, παρά μόνο όταν τελείωσαν όλα, και ο πανηγυριστής του ισχυρίζεται ότι έγινε δεκτός από τους Βρετανούς ως ελευθερωτής.
Ο Καραύσιους είχε σκόπιμα χρησιμοποιήσει τα νομίσματά του για προπαγανδιστικούς σκοπούς και ορισμένα από τα συνθήματά του, όπως ο ισχυρισμός ότι είχε αποκαταστήσει την «ελευθερία», σχεδιάστηκαν για να προσελκύσουν το βρετανικό αίσθημα. Ο Κωνστάντιος Α΄ απάντησε σε τέτοιους ισχυρισμούς με ένα διάσημο μετάλλιο, που έκοψε την επόμενη ημέρα της νίκης του, στο οποίο περιέγραφε τον εαυτό του ως αποκαταστάτη του Aιώνιου Φωτός (redditor lucis aeternae), δηλ. της Ρώμης. Στο μετάλλιο ο έφιππος Κωνστάντιος εισέρχεται σε πόλη, που κάτω της αναγράφεται LON (Londinium). To σήμα τού νομισματοκοπείου PTR δηλώνει ότι η κοπή έγινε στην πόλη Τreveri (Τρεβήροι).
Τον Μάρτιο τού 2019 ένα αρχαίο νόμισμα που δείχνει το κεφάλι του Αλλέκτου βρέθηκε στο Ντόβερ από έναν 30χρονο ανιχνευτή μετάλλων. Το νόμισμα πωλήθηκε για £552.000 σε δημοπρασία από το Dix Noonan Webb.
Θρύλος
Ο Τζέφρεϋ τού Μόνμαουθ συμπεριέλαβε τον Αλλέκτο στη θρυλική του Ιστορία των Βασιλέων της Βρετανίας (περί το 1136). Εδώ ο Αλλέκτος είναι ένας αξιωματικός, που στάλθηκε με τρεις λεγεώνες από τους Ρωμαίους για να καθαιρέσει τον Καραύσιο, έναν γηγενή Βρετανό βασιλιά. Το κάνει, αλλά η κυριαρχία του αποδεικνύεται καταπιεστική, και με τη σειρά του καθαιρείται από τον Ασκληπιόδοτο, εδώ τον δούκα της Κορνουάλης. Τα τελευταία από τα στρατεύματα του Αλλέκτου πολιορκούνται στο Λονδίνο και παραδίδονται, με την προϋπόθεση ότι θα τους επιτραπεί η ασφαλής διέλευση από τη Βρετανία. Ο Ασκληπιόδοτος συμφωνεί, αλλά οι παραδιδόμενοι στρατιώτες σφαγιάζονται, και τα κεφάλια τους ρίχνονται στον ποταμό Γκάλομπροκ, από τους συμμάχους του Βενεδότιους.
Στη μυθοπλασία
Η δολοφονία του Καραύσιου από τον Αλλέκτο και η αντίθεση στο καθεστώς του, με αποκορύφωμα την εισβολή του Κωνστάντιου Α΄, είναι κεντρικά στο μυθιστόρημα της Ρόζμαρι Σάτκλιφ το 1957, Ο Αργυρός Κλάδος.
Εξωτερικοί σύνδεσμοι
Κατηγορία:Ρωμαίοι σφετεριστές
Μπελμόν
Η Μπελμόν (Belmont) είναι ένα χωριό της Γρενάδας. Βρίσκεται στην ενορία του Αγίου Πατρικίου. Είναι ο όγδοος σε πληθυσμό μεγαλύτερος οικισμός της Γρενάδας μετά τον Άγιο Γεώργιο, την Γκουγιάβ, την Γκρενβίλ, τον Άγιο Δαβίδ, τη Σωτέρ, το Χίλσμπορο και τη Βικτόρια.
Δείτε επίσης
Κατηγορία:Πόλεις της Γρενάδας
MJ
Η συντομογραφία λατινικών χαρακτήρων MJ ή mJ (στην αγγλική γλώσσα προφέρεται εμ-τζέι) ή μJ μπορεί να αναφέρεται:
Γκενάντι Νοβίτσκι
Ο Γκενάντι Βασίλιεβιτς Νοβίτσκι (λευκορωσικά: Гена́дзь Васі́левіч Наві́цкі, μεταγραφή Hienadz Vasilyevich Navitski, λευκορωσική προφορά: ʝeˈnadzʲ naˈvʲitsci, ρωσικά: Генна́дий Васи́льевич Нови́цкий, μεταγραφή: Gennadiy Vasilyevich Novitskiy, γεννήθηκε στις 2 Ιανουαρίου 1949) είναι  Λευκορώσος πολιτικός.
Ήταν Αναπληρωτής Πρωθυπουργός από το 1997 έως το 2001. Έχει εργασθεί σε διάφορες θέσεις, συμπεριλαμβανομένης της θέσης ως 5ος Πρωθυπουργός της Δημοκρατίας της Λευκορωσίας. Ο Νοβίτσκι υπηρέτησε ως Πρωθυπουργός, υπό την Προεδρία του Αλεξάντερ Λουκασένκο. Κατείχε τη θέση αυτή από τον Οκτώβριο του 2001 μέχρι τον διορισμό του Σεργκέι Σιντόρσκι ραντεβού τον Ιούλιο του 2003.
Πιο πρόσφατα ο Ναβίτσκι κατείχε τη θέση του προέδρου του Συμβουλίου της Δημοκρατίας της Λευκορωσίας.
Παραπομπές
Κατηγορία:Λευκορώσοι πολιτικοί
Κατάλογος πολέμων που εμπλέκεται η Αμπχαζία
Αυτός είναι ένας κατάλογος των πολέμων, όπου εμπλέκεται η Αμπχαζία από την de facto ανεξαρτησία της το 1993.
Παραπομπές
Κατηγορία:Ιστορία
Κύπελλο Κύπρου ποδοσφαίρου ανδρών 2009-10
Το Κύπελλο Κύπρου 2009-10 ήταν η 68η έκδοση του Κυπέλλου Κύπρου. Νικητής ήταν ο Απόλλων για 6η φορά στην ιστορία του.
Σύστημα διεξαγωγής
Στο κύπελλο Κύπρου 2009-10 συμμετείχαν οι 14 ομάδες του πρωταθλήματος Α΄ κατηγορίας 2009-10 και οι 14 ομάδες του πρωταθλήματος Β΄ κατηγορίας 2009-10.
Διεξήχθη σε 5 γύρους. Σε όλους τους γύρους, εκτός του τελικού, έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.
Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο ΟΥΕΦΑ Γιουρόπα Λιγκ 2010–11.
Α΄ γύρος
Στον Α΄ γύρο συμμετείχαν οι 10 από τις 14 ομάδες του πρωταθλήματος Α΄ κατηγορίας 2009-10 και οι 14 ομάδες του πρωταθλήματος Β΄ κατηγορίας 2009-10. Οι τέσσερις ομάδες της Α΄ κατηγορίας 2009-10 που δεν συμμετείχαν στον Α΄ γύρο ήταν οι ομάδες που συμμετείχαν στην ημιτελική φάση του Κύπελλο Κύπρου 2008-09 (ΑΠΟΠ Κινύρας Πέγειας, ΑΕΛ, ΑΠΟΕΛ, Απόλλων). Οι 10 ομάδες της Α΄ κατηγορίας που συμμετείχαν στον Α΄ γύρο δεν κληρώνονταν μεταξύ τους. Επίσης, οι ομάδες της Α΄ κατηγορίας έδιναν τον επαναληπτικό αγώνα στην έδρα τους.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο και οι 4 ομάδες που συμμετείχαν στην ημιτελική φάση του Κύπελλο Κύπρου 2008-09 (ΑΠΟΠ Κινύρας Πέγειας, ΑΕΛ, ΑΠΟΕΛ, Απόλλων) και είχαν εξαιρεθεί από τον Α΄ γύρο.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν ο Απόλλων και ο ΑΠΟΕΛ. Ο τελικός διεξήχθη στις 15 Μαΐου 2010 στο Νέο ΓΣΖ στη Λάρνακα. Νικητής ήταν ο Απόλλων με σκορ 2-1.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2009-2010
Λευκορωσία (αποσαφήνιση)
Ο όρος Λευκορωσία μπορεί επίσης να αναφέρεται σε:
Ωμ (κρατήρας)
Ο Ωμ (Ohm) είναι κρατήρας πρόσκρουσης διαμέτρου 64 χλμ. ο οποίος βρίσκεται στην αθέατη από τη Γη πλευρά της Σελήνης. Βρίσκεται στα νότια του κρατήρα Comrie και ο δευτερεύων κρατήρας Comrie K είναι προσκολλημένος στο βορειοανατολικό του χείλος. Στα βορειοδυτικά του βρίσκεται ο κρατήρας Στέρνμπεργκ και στα νοτιοδυτικά ο Kamerlingh Onnes.
Ο Ωμ βρίσκεται στο κέντρο πελώριας περιοχής που καλύπτεται από ejecta. Η εξωτερικές επιφάνειες είναι καθαρές σε ακτίνα 20-30 χλμ., αλλά πέρα από εκεί η περίμετρος είναι καλυμμένη με υλικό και έχει μεγαλύτερη λευκαύγεια. Ο κρατήρας χρονολογείται στην Κοπερνίκεια περίοδο. Το εξωτερικό του χείλος είναι επακριβώς καθορισμένο, εκτός από μια περιοχή του στο νότιο μέρος που είναι κατάτι ακανόνιστη. Η εσωτερική επιφάνεια πέφτει σε ένα εσωτερικό στρώμα υλικού που υποχώρησε και κατηφορίζει προς τον πυθμένα.
Βιβλιογραφία
Κατηγορία:Κρατήρες Σελήνης
NGC 330
Ο NGC 330 είναι σφαιρωτό σμήνος στο Μικρό Νέφος του Μαγγελάνου στον αστερισμό Τουκάνα. Έχει διάμετρο 1,4' και φαινόμενο μέγεθος +9,6 mag.
Το ανακάλυψε την 1η Αυγούστου 1826 ο Σκοτσέζος αστρονόμος Τζέιμς Ντάνλοπ (James Dunlop).
Εξωτερικοί σύνδεσμοι
0330 Κατηγορία:Σφαιρωτά σμήνη Κατηγορία:Τουκάνα (αστερισμός)
ΚΙ Κλάκσβικ
Η ΚΙ Κλάκσβικ (φεροϊκά: Klaksvíkar Ítróttarfelag) είναι μια ποδοσφαιρική ομάδα από την πόλη Κλάκσβικ των Νήσων Φερόε. Η ομάδα ιδρύθηκε στις 24 Αυγούστου 1904. Χρώματα της είναι το μπλε και το άσπρο. Έδρα της ομάδας είναι το Στάδιο Τζουπμύρα, χωρητικότητας 3000 θεατών. Συμμετέχει στο Πρωτάθλημα ποδοσφαίρου Φερόε. Έχει κατακτήσει 17 πρωταθλήματα και 5 κύπελλ.
Ευρωπαϊκές συμμετοχές
Τα εντός έδρας αποτελέσματα με έντονη γραφή.
Παστάβι
Το Παστάβι (λευκορωσικά: Паставы, λιθουανικά: Pastovys, ρωσικά: Поставы, πολωνικά: Postawy) είναι πόλη στη περιφέρεια Βιτσέμπσκ της Λευκορωσίας, διοικητικό κέντρο της επαρχίας Παστάβι. Το 2010 η πόλη είχε πληθυσμό 19.800 κατοίκων.
Τοποθεσία
Το Παστάβι βρίσκεται στις όχθες του ποταμού Μιαντέλκι.
Μεταφορές
Το Παστάβι έχει σταθμό στη σιδηροδρομική γραμμή μεταξύ του Βιτέμπσκ και του Βίλνιους της Λιθουανίας.
Ιστορία
Το Παστάβι έχει αρκετά ιστορικά κτήρια, όπως σπίτια που χρονολογούνται από το 18ο αιώνα και μια εκκλησία του 19ου αιώνα. Το 2009, το Παστάβι γιόρτασε την 600η επέτειο από την ίδρυσή του.
Εξωτερικοί σύνδεσμοι
Κατηγορία:Λευκορωσίας γεωγραφία-επέκταση Κατηγορία:Πόλεις της Λευκορωσίας
Εδαφικό νερό
Ως εδαφικό νερό χαρακτηρίζεται ιδιαίτερα το νερό που κυκλοφορεί (ή βρίσκεται) υπό την επιφάνεια του εδάφους σε διάφορα ιζηματογενή στρώματα (άμμου, χαλίκων κ.λπ.), στη λεγόμενη ζώνη αερισμού.
Παλαιότερα ο όρος ταυτιζόταν με το υπόγειο νερό (υπόγεια ύδατα), σήμερα όμως με την εξέλιξη της υδρογεωλογίας και της εξ αυτής ακολουθούμενης κατάταξης, το εδαφικό νερό αποτελεί το πρώτο "στρώμα νερού" των υπογείων υδάτων.
Γενικά
Το εδαφικό νερό προέρχεται συνηθέστερα από ατμοσφαιρικά κατακρημνίσματα (όπως βροχή, χιόνι, χαλάζι) όπου στη συνέχεια υπό την επίδραση της βαρύτητας αλλά και άλλων δυνάμεων διεισδύει στο έδαφος και στη συνέχεια μετακινείται προς διάφορες κατευθύνσεις μέχρι να συναντήσει κάποιο "υδατοστεγές" στρώμα δημιουργώντας υδροφόρο ορίζοντα.
Η εκμετάλλευση του εδαφικού νερού επιτυγχάνεται συνηθέστερα με διάνοιξη φρεάτων, υπόγειων στοών, γεωτρήσεις κ.λπ.
Πηγές
Νερο Νερο Νερο Κατηγορία:Νερό
Οργανισμός Εργατικής Κατοικίας
Ο Οργανισμός Εργατικής Κατοικίας (ΟΕΚ) ήταν ο κύριος φορέας κοινωνικής κατοικίας στην Ελλάδα. Αποτελούσε το κύριο όργανο άσκησης κοινωνικής στεγαστικής πολιτικής και ταυτόχρονα τον μεγαλύτερο κατασκευαστικό φορέα κατοικίας, αφού οι οικισμοί οργανωμένης δόμησης που σχεδίαζε και οικοδομούσε σε όλη την ελληνική επικράτεια αντιπροσώπευαν το 96% περίπου της συνολικής ετήσιας οικοδομικής δραστηριότητας του δημόσιου τομέα. Ως Νομικό Πρόσωπο Δημοσίου Δικαίου (ΝΠΔΔ) εποπτευόταν από το Υπουργείο Εργασίας και Κοινωνικής Ασφάλισης (πρώην Υπουργείο Εργασίας).
Κλεομένης
Με το όνομα Κλεομένης αναφέρονται τα παρακάτω πρόσωπα:
Οργανισμός Εργατικής Κατοικίας
Το Διοικητικό Συμβούλιο του ΟΕΚ αποτελούταν από 15 Μέλη. Πρόεδρος του Συμβουλίου ήταν ο Πρόεδρος του ΟΕΚ. Στο Συμβούλιο μετείχαν εκπρόσωποι από το Ελληνικό Κράτος (Υπουργείο Απασχόλησης και ΥΠΕΧΩΔΕ), Εκπρόσωποι Μισθωτών, Εργοδοτών, ΚΕΔΚΕ, καθώς και αιρετοί εκπρόσωποι των υπαλλήλων του ΟΕΚ.
Βασικά στεγαστικά προγράμματα ήταν α) το πρόγραμμα έτοιμης κατοικίας, β) το πρόγραμμα επιδοτούμενου επιτοκίου γ) το ειδικό στεγαστικό, δ) η επιδότηση ενοικίου κ.α.
Κατάργηση
Οι Οργανισμοί Εργατικής Κατοικίας και Εργατικής Εστίας καταργήθηκαν το 2012, ως Ν.Π.Δ.Δ. μετά από συνεχή κοινωνική δράση 70 και πλέον ετών, βάσει των άρθρων 1§6 και 2§1 του ν. 4046/12, σε εκτέλεση των ρυθμίσεων του Κεφαλαίου Ε΄ «Διαρθρωτικές Μεταρρυθμίσεις», παράγραφος 29 του Μνημονίου Οικονομικής και Χρηματοπιστωτικής Πολιτικής και του Κεφαλαίου 4 «Διαρθρωτικές Μεταρρυθμίσεις για την Ενίσχυση της Ανάπτυξης» παράγραφος 4.1 «Διασφάλιση της ταχείας προσαρμογής της αγοράς εργασίας και ενίσχυση των θεσμών της αγοράς εργασίας» του Μνημονίου Συνεννόησης στις Συγκεκριμένες Προϋποθέσεις Οικονομικής Πολιτικής, τα σχέδια των οποίων εγκρίθηκαν κατά την παρ. 2 του άρθρου 1 και προσαρτήθηκαν, ως παράρτημα στο N.4046/212.
Ο ΟΑΕΔ με το Ν.4144/2013 (ΦΕΚ 88Α/18-4-2013) κατέστη καθολικός διάδοχος των καταργηθέντων φορέων Οργανισμού Εργατικής Κατοικίας (ΟΕΚ)–Οργανισμού Εργατικής Εστίας (ΟΕΕ).
Odoo
Το Odoo (πρώην OpenERP, πρώην Tiny ERP) είναι ένα ERP/CRM σύστημα ανοικτού κώδικα το οποίο ξεφεύγει όμως από την κλασική προσέγγιση αντίστοιχων συστημάτων καθώς ενοποιεί και στοιχεία εταιρικής πληροφόρησης που δεν είναι διαθέσιμα στα παραδοσιακά συστήματα ERP/CRM.
Επιχειρηματικό μοντέλο
Το Odoo ακολουθεί ένα πλήρως ανοικτό επιχειρηματικό μοντέλο. Η ανάπτυξη του γίνεται μέσω του Launchpad  Github, χρησιμοποιώντας, πλέον, το σύστημα παρακολούθησης εκδόσεων Bazaar Git. Η κοινότητα του Odoo οργανώνεται στην ιστοσελίδα OpenObject, όπου μπορείτε να βρείτε το φόρουμ, το IRC και όλες τις διαθέσιμες ενότητες για Odoo. Την τεκμηρίωση διαχειρίζεται επίσης το Launchpad, αλλά από το 2009 έχει συσταθεί ένας δικτυακός τόπος αφιερωμένος σε όλα τα βιβλία του Odoo.
Αρχιτεκτονική
Το Odoo στηρίζεται στην αρχιτεκτονική τριών επιπέδων :
Βάση Δεδομένων
Ως βάση δεδομένων χρησιμοποιεί την PostgreSQL.
Εξυπηρετητής
Ο εξυπηρετητής είναι γραμμένος σε Python. Είναι οργανωμένος σε αρθρώματα (modules). Ένα άρθρωμα είναι ένας φάκελος με προκαθορισμένη δομή που περιέχει κώδικα Python και XML αρχεία. Ένα άρθρωμα ορίζει τη δομή δεδομένων, τις φόρμες, τις αναφορές, τα μενού, τις διαδικασίες, τις ροές εργασίας κλπ.
Πελάτης
Ο πελάτης είναι "thin", δηλαδή δεν περιλαμβάνει καμία επιχειρηματική λογική. Προσθήκη νέων αντικειμένων, όπως τα μενού ή τις φόρμες, προσφέρει σε κάθε πελάτη ο εξυπηρετητής.
Ο πελάτης είναι Διαδικτυακή εφαρμογή και βασίζεται στην γλώσσα javascript, χρησιμοποιώντας εργαλεία όπως τα bootstrap, JQuery, mako.
Προσαρμογή στα ελληνικά δεδομένα
Το Ελληνικό Γενικό Λογιστικό Σχέδιο έχει ήδη ενσωματωθεί.
Πάνω στο OpenERP έχει στηθεί και το Hospital (λογισμικό ανοικτού κώδικα οργάνωσης Ηλεκτρονικού Ιατρικού Φακέλου (EMR) και οργάνωσης Νοσοκομείου)
Παραπομπές
Κατηγορία:Ελεύθερο λογισμικό Κατηγορία:Λογιστική Κατηγορία:ERP Κατηγορία:CRM
Γεώργιος Τσίτας
Ο  Γεώργιος Τσίτας (Σμύρνη 1872 - Αθήνα κατοχή) ήταν Έλληνας παλαιστής, ο οποίος πήρε τη 2η θέση (τότε χάλκινο μετάλλιο) στους Α΄ Ολυμπιακούς Αγώνες του 1896 στην Αθήνα.
Βιογραφικά στοιχεία
Ο Γεώργιος Τσίτας γεννήθηκε το 1872 στη Σμύρνη αλλά η οικογένειά του είχε εγκατασταθεί στην Αθήνα. Ήταν αθλητής στον Πανελλήνιο Γ.Σ., όπως και ο αδερφός του ο  Κώστας Τσίτας. Ο τύπος της εποχής αναφέρει πως δάσκαλός του στην πάλη ήταν ο Παναγής Κουταλιανός. Ήταν γεροδεμένος, με τρομερή δύναμη στα χέρια αλλά καλοκάγαθος και χιουμορίστας. Είχε αρτοποιείο-ζαχαροπλαστείο μαζί με τους αδερφούς Φόρτη και συχνά έκανε ταχυδακτυλουργικά κόλπα στους πελάτες "εξαφανίζοντας" τα χρήματα που έδιναν. Στον Πανελλήνιο είχε τη φήμη του "χιουμορίστα Ηρακλή".
Το Μάρτιο του 1896 μετείχε στους Α΄ Ολυμπιακούς Αγώνες στην ελληνορωμαϊκή πάλη. Στον ημιτελικό αντιμετώπισε το Στέφανο Χρηστόπουλο από την Πάτρα, ο οποίος ήταν πολύ δημοφιλής παλαιστής με πολλές νίκες και θεωρείτο φαβορί ακόμα και για την πρώτη θέση. Όμως, στη διάρκεια του αγώνα τραυματίστηκε στην κλείδα από μια λαβή του Τσίτα και αποχώρησε. Στον τελικό ο Τσίτας αντιμετώπισε το Γερμανό Καρλ Σούμαν. Ο αγώνας κράτησε 40΄, οπότε διακόπηκε λόγω σκότους, χωρίς να υπάρξει νικητής. Επαναλήφθηκε την επόμενη μέρα αλλά αυτή τη φορά ο Τσίτας δεν άντεξε πολύ και ηττήθηκε. Έτσι περιορίστηκε στο μετάλλιο της 2ης θέσης, φτιαγμένο από χαλκό, όπως προβλεπόταν τότε.
Οικογένεια
Τα επόμενα χρόνια ο Γεώργιος Τσίτας συνέχισε να εργάζεται στο αρτοποιείο του, δημιούργησε οικογένεια, απέκτησε γιους και ομώνυμο εγγονό. Πέθανε κατά τη διάρκεια της κατοχής.
Εκτός από το Γεώργιο και τον αδερφό του Κώστα Τσίτα, αθλητής της πάλης του Πανελληνίου, προερχόμενος από την ίδια οικογένεια, υπήρξε και ο Αντώνιος Τσίτας (γεν. το 1874), ο οποίος το 1906 στους Μεσοολυμπιακούς Αγώνες πήρε τη δεύτερη θέση με την ομάδα του Πανελλήνιου στο αγώνισμα της διελκυστίνδας.
Εξωτερικοί σύνδεσμοι
Τσιτας Τσιτας Τ Τ Κατηγορία:Παλαιστές στους Θερινούς Ολυμπιακούς Αγώνες 1896 Κατηγορία:Έλληνες παλαιστές στους Θερινούς Ολυμπιακούς Αγώνες Κατηγορία:Έλληνες αθλητές της δισκοβολίας Κατηγορία:Κάτοχοι μεταλλίων του Πανελλήνιου Πρωταθλήματος Στίβου
ΣΣ Λάτσιο
Η ΣΣ Λάτσιο (ιταλικά: SS Lazio, ) είναι ποδοσφαιρικός σύλλογος της Ιταλίας με έδρα τη Ρώμη. Αποτελεί τμήμα του ευρύτερου αθλητικού σωματείου ΣΣ Λάτσιο. Ο σύλλογος, που ιδρύθηκε το 1900, έχει περάσει το μεγαλύτερο μέρος της ιστορίας του στην κορυφαία βαθμίδα του ιταλικού ποδοσφαίρου. Η Λάτσιο υπήρξε δύο φορές πρωταθλήτρια και επτά φορές κυπελλούχος Ιταλίας, κατέκτησε πέντε φορές το Σούπερ Καπ Ιταλίας και μια φορα το Κύπελλο Κυπελλούχων Ευρώπης, όπως και το Ευρωπαϊκό Σούπερ Καπ.
Ο σύλλογος είχε την πρώτη μεγάλη του επιτυχία το 1958, κερδίζοντας το εγχώριο κύπελλο. Το 1974, κατέκτησε τον πρώτο τίτλο του στη Σέριε Α. Τα τελευταία 15 χρόνια ήταν η πιο επιτυχημένη περίοδος στην ιστορία της Λάτσιο, κατακτώντας το Κύπελλο Κυπελλούχων Ευρώπης και το Ευρωπαϊκό Σούπερ Καπ το 1999, τον τίτλο της Σέριε Α το 2000, αρκετά εγχώρια κύπελλα και φτάνοντας στον πρώτο της τελικό στο Κύπελλο ΟΥΕΦΑ το 1998.
Τα παραδοσιακά χρώματα της Λάτσιο είναι γαλάζια φανέλα και λευκό παντελόνι. Τα χρώματα θυμίζουν την αρχαία ελληνική κληρονομιά της Ρώμης. Η ομάδα διεξάγει τους εντός έδρας αγώνες της στο Στάδιο Ολίμπικο της Ρώμης, χωρητικότητας 72.698 θεατών. Η Λάτσιο έχει μακροχρόνια αντιπαλότητα με τη συμπολίτισσά της, Ρόμα, στο λεγόμενο «Ντέρμπι της Αιώνιας Πόλης» (ιταλικά: Derby della Capitale).
Σαραντάπορος
Ο Σαραντάπορος είναι ποταμός της Ηπείρου και Μακεδονίας με συνολικό μήκος 50 χλμ. Πηγάζει από το όρος Μαύρη Πέτρα, σε υψόμετρο 1.500 μέτρων, της οροσειράς του Γράμμου και ενώνεται με τον ποταμό Αώο κοντά στο τελωνείο της Μέρτζιανης στα ελληνοαλβανικά σύνορα. Από εκεί εισέρχεται στο Αλβανικό έδαφος και εκβάλλει στην Αδριατική θάλασσα. Η λεκάνη απορροής του καλύπτει 870 τετραγωνικά χιλιόμετρα. Η κοίτη του ποταμού Σαραντάπορου είναι αρκετά φαρδιά, σε κάποια σημεία όμως όπως είναι αυτό που περνάει από τα χωριά της Κόνιτσας Αμάραντος και Καβάσιλα ο ποταμός στενεύει.
ΣΣ Λάτσιο
Χρώματα και εμβλημα
Τα ιστορικά χρώματα της Λάτσιο είναι το λευκό και το γαλάζιο, τα οποία επιλέχθηκαν προς τιμήν της Ελλάδας, γενέτειρας των Ολυμπιακών Αγώνων, καθώς η ρωμαϊκή κοινωνία ιδρύθηκε σε μια εποχή αναγέννησης του Ολυμπιακού πνεύματος, λίγα χρόνια μετά το 1896, όπου με πρωτοβουλία του Γάλλου Βαρόνου Πιέρ ντε Κουμπερτέν, πραγματοποιήθηκαν οι πρώτοι Ολυμπιακοί Αγώνες της σύγχρονης εποχής.
Σαραντάπορος
Ο Σαραντάπορος συγκεντρώνει τα νερά των ρεμάτων που χύνονται προς τη νότια πλευρά του Γράμμου και την δυτική πλευρά του Σμόλικα, μεταξύ των οποίων και αυτό του Βουρκοπόταμου που κατεβαίνει από το χωριό Κεράσοβο και ακολουθεί μια διαδρομή ανάμεσα στους ορεινούς όγκους του Γράμμου, του Βοΐου και του Σμόλικα. Ένα από τα αξιοθέατα κατά μήκος του ποταμού είναι το δίτοξο πέτρινο γεφύρι μεταξύ των χωριών Δροσοπηγή και Πλαγιά, το οποίο κατασκευάστηκε το 1747. Παλιότερα ο ποταμός στολιζόταν και από αρκετά παραδοσιακά πέτρινα γεφύρια. Επειδή όμως βρίσκεται πολύ κοντά στα σύνορα της χώρας, ο Ελληνικός Στρατός αναγκάστηκε κατά τη διάρκεια του Β' Παγκοσμίου Πολέμου να τα ανατινάξει σχεδόν όλα για να προφυλάξει τα σύνορα από τα στρατεύματα των εχθρών.
ΣΣ Λάτσιο
Χρώματα και εμβλημα
Το έμβλημα της Λάτσιο είναι ο Αετός (Aquila), ο οποίος επιλέχθηκε ως σύμβολο εξουσίας, νίκης και ευημερίας. Με τα χρόνια το έμβλημα της Λάτσιο έχει υποστεί αρκετές αλλαγές: το πρώτο πραγματικό επίσημο έμβλημα σχεδιάστηκε το 1912 και απεικονίζει μια ασπίδα με κάθετες ρίγες λευκές και γαλάζιες, οι οποίες στηρίζουν έναν αετό που κρατά με το ράμφος του μία κορδέλα, στην οποία αναγράφεται το όνομα της ομάδας.
Σαραντάπορος
Παραπομπές
Κατηγορία:Ποταμοί της Ηπείρου Κατηγορία:ποταμοί της Μακεδονίας
ΣΣ Λάτσιο
Χρώματα και εμβλημα
Λίγες εποχές αργότερα εμφανίζεται στο σύμβολο της Λάτσιο τη λέξη «Roma», το οποίο τροποποιήθηκε κατά τη διάρκεια των δύο δεκαετιών με τη βούληση του καθεστώτος Μουσολίνι. Στο τέλος της δικτατορίας, το έμβλημα των Biancocelesti ανακαινίστηκε με βάση το αρχικό στυλ. Το 1979, με την άφιξη του επαγγελματισμού στο ιταλικό ποδόσφαιρο, η Λάτσιο δημιούργησε ένα έμβλημα, το οποίο καταχωρήθηκε στο ιταλικό Γραφείο Εμπορικών Σημάτων και Διπλωμάτων Ευρεσιτεχνίας (Ufficio italiano brevetti e marchi), ένας μικρός μπλε στυλιζαρισμένος αετός, ο οποίος εμφανίστηκε στο ύφασμα που κατασκευάστηκε από την εταιρεία Pouchain που έδρευε στη Ρώμη. Ιδιαίτερο είναι το σύμβολο που υιοθετήθηκε στη δεκαετία του ογδόντα, το οποίο χαρακτηρίζεται μόνο από στυλιζαρισμένη εικόνα του αετού, ενώ αγαπήθηκε από τους οπαδούς της Λάτσιο περισσότερο, τόσο πολύ έτσι ώστε, σύμφωνα με την κατάταξη για τα πιο όμορφα εμβλήματα ποδοσφαίρου από την Guerin Sportivo, φαίνεται να είναι το τρίτο πιο αποδεκτό.
Το σημερινό έμβλημα του συλλόγου της πρωτεύουσας, με την τελευταία τροποποίηση το 1993, αντανακλά το στυλ των τελευταίων ετών, με ένα χρυσό αετό, που στηρίζεται στην ασπίδα με λευκές και γαλάζιες κάθετες ρίγες, στην οποία είναι χαραγμένο το όνομα της ομάδας. Το έμβλημα αυτό έχει αναθεωρηθεί σε ειδική έκδοση για την εκατονταετηρίδα της Λάτσιο και έμεινε για ένα πλήρες έτος στη φανέλα της Λάτσιο, με την επιγραφή ένατη Ιανουαρίου του 2000 στο εσωτερικό της ασπίδας με λευκές και γαλάζιες λωρίδες που στηρίζουν τον αετό με στυλιζαρισμένη μορφή και με μεγάλα γράμματα ο αριθμός 100, με το ​​οποίο επρόκειτο να μείνουν στη μνήμη τα χρόνια από την ίδρυση του παλαιότερου ποδοσφαιρικού συλλόγου στην ιταλική πρωτεύουσα.
Εξέλιξη του εμβλήματος
Από τη θέσπιση του επαγγελματικού ποδοσφαίρου έως σήμερα:
Τρέχουσα σύνθεση
Τελευταία ενημέρωση: 30 Ιανουαρίου 2019
Βαθμολογία στην ΟΥΕΦΑ
Ο παρακάτω πίνακας αναγράφει την θέση της Λάτσιο στην βαθμολογία στην ΟΥΕΦΑ, καθώς και τις 3 ομάδες που την προπορεύονται και που την ακολουθούν.
Στατιστικά στοιχεία
Ο Τζουζέπε Φαβάλι κατέχει το ρεκόρ των περισσότερων εμφανίσεων με τη Λάτσιο, έχοντας κάνει 401 εμφανίσεις από το 1992 μέχρι το 2004.
Ο κορυφαίος σκόρερ όλων των εποχών της Λάτσιο είναι ο Σίλβιο Πιόλα, σκοράροντας 148 γκολ.
Ιστορικοί ποδοσφαιριστές
Αρκετοί μεγάλοι ποδοσφαιριστές έχουν περάσει από τις τάξεις της Λάτσιο. Μερικοί από αυτούς:
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1900
Logicomix
Logicomix (σύνθεση των λέξεων logic, λογική, και comics) είναι ο τίτλος εικονογραφήματος του Απόστολου Δοξιάδη και του καθηγητή πληροφορικής του Πανεπιστημίου Μπέρκλεϋ των Ηνωμένων Πολιτειών Χρίστου Παπαδημητρίου, εικονογραφημένο από τους Αλέκο Παπαδάτο και Αννί ντι Ντοννά (Annie di Donna).
Υποδοχή
Το Logicomix έλαβε πάμπολλες καλές κριτικές, ενώ έγινε σύντομα μπεστ σέλερ στην Ελλάδα, στις Ηνωμένες Πολιτείες, στην Ολλανδία και στη Μεγάλη Βρετανία. Από τις πρώτες μέρες κυκλοφορίας του το βιβλίο έγινε ανάρπαστο. Παρότι γράφτηκε πρώτα στα αγγλικά, οι συντελεστές του αποφάσισαν η πρώτη έκδοση του να γίνει στα ελληνικά. Το βιβλίο πρωτοκυκλοφόρησε στην Ελλάδα τον Σεπτέμβριο του 2008 από τις εκδόσεις «Ίκαρος». Σύντομα εξαντλήθηκε η πρώτη έκδοση και ακολούθησε άλλη μία που εξαντλήθηκε και αυτή σε σύντομο χρονικό διάστημα και ήδη κυκλοφορεί η έκτη έκδοση. . Το βιβλίο έχει μεταφραστεί και κυκλοφορήσει ήδη σε δεκατέσσερις χώρες του εξωτερικού, οι οποίες είναι η Μεγάλη Βρετανία, οι Ηνωμένες Πολιτείες, η Γερμανία, η Γαλλία, η Ολλανδία, η Κίνα, η Τουρκία, η Νότια Κορέα, η Ταϊβάν, η Νορβηγία, η Δανία, η Φινλανδία, η Βραζιλία και το Ισραήλ κλπ. . Στην Μεγάλη Βρετανία κυκλοφόρησε τον Σεπτέμβριο του 2009 και σημείωσε τεράστια επιτυχία, αποσπώντας εξαιρετικές κριτικές από τον τύπο της χώρας.
Εξωτερικοί σύνδεσμοι
Κατηγορία:Ελληνικά κόμικς Κατηγορία:Φιλοσοφία των μαθηματικών
Λίρα Αιγύπτου
thumb|150px Η Λίρα Αιγύπτου (الجنيه المصرىgunaih el-Gunaih el-Maṣrī) αποτελεί το εθνικό νόμισμα του κράτους της Αιγύπτου. Υποδιαιρείται σε 100 κιρς (αραβικά: قرش}}, πιάστρες (piastres) ή 1000 μαλίμ, αραβικά مليم (milliemes).
Ο κωδικός ISO 4217 είναι EGP. Τοπικά χρησιμοποιείται και η συντομογραφία LE ή L.E., που σημαίνει livre égyptienne (στα γαλλικά, αιγυπτιακή λίρα). Λιγότερο συχνά χρησιμοποιούνται και τα σύμβολα E£ και  £E.
Γενικά
Είναι αδύναμο νόμισμα με μικρή αξία που δε μεγαλώνει. Υπάρχουν κέρματα των 25 και 50 πιαστρών και χαρτονομίσματα των 1, 2, 5, 10, 20, 50, 100 λιρών. Δεκαεννέα περίπου Αιγυπτιακές λίρες ισοδυναμούν περίπου με 1 ευρώ, δηλαδή η αξία των νομισμάτων και χαρτονομισμάτων που τίθενται σε κυκλοφορία είναι αντίστοιχα: 100 λίρες = 5,3 ευρώ περίπου, 50 λίρες = 2,6 ευρώ περίπου, 20 λίρες = 1,06 ευρώ περίπου, 10 λίρες = 0,5 ευρώ περίπου, 5 λίρες = 0,25 ευρώ περίπου, οι 2 λίρες = 0,11 ευρώ περίπου, η μία (1) λίρα = 0,53 ευρώ περίπου, οι 50 πιάστρες = 0,03 ευρώ και οι 25 πιάστρες = 0,015 ευρώ. Επίσης υπάρχουν και κέρματα μικρότερων αξιών, δηλαδή, των 10 πιαστρών (= 0,01 ευρώ περίπου) και των 5 πιαστρών (= 0.005 ευρώ περίπου). Οι τιμές από αυτά τα ποσά είναι μηδαμηνές αλλά εκεί έχουν μεγαλύτερη αξία γι' αυτό οι ντόπιοι στην καθημερινή τους ζωή περιορίζονται σε νομίσματα και χαρτονομίσματα αξίας μέχρι και 20 λίρες. Επίσης σπανίως χρησιμοποιείται το κέρμα της μίας (1) πιάστρας, που πρόκειται να καταργηθεί.
Ιστορία
Το 1834 με βασιλικό διάταγμα έγιναν τα πρώτα βήματα για επίσημη εισαγωγή της αιγυπτιακής λίρας. Το 1836 η λίρα της Αιγύπτου τέθηκε σε κυκλοφορία.
Τα πρώτα χαρτονομίσματα κυκλοφόρησαν στις 3 Απριλίου 1899. Η Κεντρική Τράπεζα της Αιγύπτου και η Εθνική Τράπεζα της Αιγύπτου συγχωνεύτηκαν και αποτέλεσαν την ενιαία Κεντρική Τράπεζα της Αιγύπτου.
Κέρματα
Τα κέρματα απαντώνται λιγότερο συχνά από τα χαρτονομίσματα, ωστόσο τα κέρματα αξίας 5, 10, 20 και 25 πιαστρών παραμένουν νόμιμα νομίσματα. Το πιο πρόσφατο κέρμα των 25 πιαστρών έχει οπή.
Την 1 Ιουνίου 2006 εισήχθησαν κέρματα των 50 πιαστρών και της 1 λίρας, με τα αντίστοιχα χαρτονομίσματα να καταργούνται αργότερα. Τα κέρματα αυτά φέρουν τις εικόνες της Κλεοπάτρας Ζ΄ και του Φαραώ Τουυταγχαμών και το κέρμα της 1 λίρας είναι διμεταλλικό.
Χαρτονομίσματα
Σήμερα είναι σε κυκλοφορία τα τραπεζογραμμάτια των 5, 10, 25, 50 πιατρών και των 1, 5, 10, 20, 50, 100 και 200 λιρών. Όλα τα αιγυπτιακά χαρτονομίσματα είναι σε δύο γλώσσες (αραβικά και γαλλικά) και η εμπρόσθια όψη τους έχει ένα ισλαμικό κτίριο ζωγραφισμένο. Στο πίσω μέρος τους έχουν ένα αρχαίο αιγυπτιακό κτίσμα.
Λίρα Αιγύπτου και Λίρα Αγγλίας
Ο παρακάτω πίνακας δείχνει την ιστορική αξία της μίας βρετανικής λίρας επί της αιγυπτιακής λίρας.
Λίρα Αιγύπτου και Δολάριο ΗΠΑ
Ο παρακάτω πίνακας δείχνει την ιστορική αξία του δολαρίου των ΗΠΑ επί της αιγυπτιακής λίρας.
Εξωτερικοί σύνδεσμοι
Λιρα Αιγυπτου Κατηγορία:Οικονομία της Αιγύπτου
Βερχνιαντζβίνσκ
Το Βερχνιαντζβίνσκ (λευκορωσικά: Верхнядзві́нск, λιθουανικά: Drisa, πολωνικά: Dryssa) ή Βερχνεντβίνσκ (ρωσικά: Верхнедви́нск) είναι πόλη στη Λευκορωσία στη βορειοδυτική Περιφέρεια Βιτσέμπσκ, είναι το διοικητικό κέντρο της Επαρχίας Βερχνιαντζβίνσκ. Μέχρι το 1962, είχε το όνομα Ντρίσα (Дрисса, Drissa). Βρίσκεται στη συμβολή του ποταμού Ντρίσα και του Ποταμού Νταουγκάβα.
Ο πληθυσμός της το 2009 ήταν 7.600 άτομα.
Ιστορία
Το Ντρίσα αναφέρεται πρώτη φορά σε ένα χρονικό του 1386. Κατά τη μεσαιωνική περίοδο αποτελούσε τμήμα του Πριγκιπάτου του Πόλοτσκ, του Μεγάλου Δουκάτου της Λιθουανίας, και της Πολωνολιθουανικής Κοινοπολιτείας. Από το 1801 ήταν το κέντρο του ουγέζντ Ντρίσα του Κυβερνείου Βιτέμπσκ, και κατά τη διάρκεια του Πολέμου του 1812 ήταν ο χώρος οχυρωμένου στρατόπεδου που περιγράφεται από τον Λέων Τολστόι, στο τρίτο Βιβλίο του, το "Πόλεμος και Ειρήνη".
Έγινε επαρχιακό κέντρο το 1924. Κατά τη διάρκεια του Δευτέρου Παγκοσμίου Πολέμου καταλήφθηκε από τη Γερμανία και οι Εβραίοι της πόλης σφαγιάστηκαν.
Εξωτερικοί σύνδεσμοι
Κατηγορία:Πόλεις της Λευκορωσίας
Πορτογαλικό τζάκι
Το Πορτογαλικό τζάκι, είναι μνημείο του Α΄ παγκοσμίου πολέμου στο Εθνικό πάρκο Νιού Φόρεστ στο Χαμσάιρ της Αγγλίας. Βρίσκεται στο δρόμο μεταξύ Μπόλντεργουντ και Έμερι Ντάουν περίπου 2 χλμ (1 μίλι) από το τελευταίο. Επειδή λειτουργούσε από το καναδικό Σώμα Προστασίας Δασών αναφέρεται τοπικά και ως καναδικό τζάκι.
Αρχικά στο στρατόπεδο το 1916 ο Καναδάς συμφώνησε με το Ηνωμένο Βασίλειο να στείλει 1.500 Καναδούς πολίτες για την κοπή της ξυλείας. Είναι άγνωστο πόσοι Καναδοί τελικά ήρθαν αφού στέλνονταν τμηματικά, ενώ άλλοι αποσπώνταν από άλλες μονάδες. Το 1917-1918 το καναδικό Σώμα Προστασίας Δασών που είχε δημιουργήσει το στρατόπεδο έλαβε βοήθεια από Πορτογάλους εργάτες που στάλθηκαν εδώ.
Υπήρχε ένας τυπικός καταυλισμός που καταλάμβανε 4 έως 5 στρέμματα. Το στρατόπεδο περιβαλλόταν από τέσσερις φράκτες σε διάφορα μεγέθη και περιλάμβανε επίσης μια αίθουσα, καντίνα, χώρους ύπνου, πλυσταριό και λουτρά, ράφτες και άλλα καταστήματα, πλυντήριο, στεγνωτήριο, μαγειρείο, νοσοκομείο και σταθμό ηλεκτρικής ενέργειας. Φρουροί είχαν τοποθετηθεί σε ξύλινες σκοπιές και αγκαθωτό σύρμα υπήρχε στις πύλες, καθώς και σε στρατηγικά σημεία γύρω από τον καταυλισμό. Υπήρχαν 25 καλύβες στην περιοχή για εργαστήρια και διάφορες άλλες χρήσεις.
Στο αποκορύφωμα της χρήσης του στρατοπέδου υπήρχαν περίπου 100 Πορτογάλοι και 200 Καναδοί και άλλοι συναφώς εργαζόμενοι στο εργοτάξιο.
Παραπομπές
Κατηγορία:Μνημεία του Α΄ Παγκοσμίου πολέμου Κατηγορία:Ιστορία της Πορτογαλίας κατά την διάρκεια του Α΄ Παγκοσμίου Πολέμου Κατηγορία:Ο Καναδάς κατά τον Α' Παγκόσμιο Πόλεμο
Ο Τρίτος
Ο Τρίτος είναι δράμα του Γρηγόριου Ξενόπουλου.
Υπόθεση
Ο Άλκης Ροδιάς, ένας τριανταπεντάρης αρχιτέκτονας, είναι παντρεμένος με την εικοσιπεντάχρονη Κάκια. Ο σύζυγος είναι συμβατικός και εκείνη ωραία και κομψή. Στη ζωή της μπαίνει ο Κρίτων Φωκάς, ένας νέος πλούσιος άεργος και εύμορφος. Ο σύζυγος πληροφορείται τον δεσμό της γυναίκας του και τελικά συνειδητοποιώντας πως δεν είναι ο ίδιος παρά μόνο ένας τρίτος μέσα σε αυτή τη σχέση που τείνει να εδραιωθεί μεταξύ της γυναίκας του και του εραστή της, επιλέγει να αυτοκτονήσει.
Πληροφορίες
Το έργο παρουσιάστηκε το 1895 μαζί με την κωμωδία Ο ψυχοπατέρας από τον θίασο του Νικόλαου Λεκατσά
Πηγές
Τριτος Ο
Αιθανοϋλοβρωμίδιο
Το αιθανοϋλοβρωμίδιο ή ακετυλοβρωμίδιο με σύντομο συντακτικό τύπο CH3COBr (συντομογραφικά AcBr) είναι ένα ακυλαλογονίδιο, δηλαδή ένα παράγωγο του αιθανικού οξέος. Στην εμφάνιση είναι ένα άχρωμο υγρό. Είναι μια ουσία που δεν έχει βρεθεί στη φύση, γιατί είναι ευαίσθητη στην παρουσία νερού, το οποίο το υδρολύει. Με βάση το χημικό τύπο του, C2H3OBr, έχει τα ακόλουθα τέσσερα (4) ισομερή θέσης (όχι όλα σταθερά):
Παραγωγή
1. Με επίδραση βρωμιωτικών μέσων σε αιθανικό οξύ παράγεται αιθανοϋλοβρωμίδιο : Με τριβρωμιούχο φωσφόρο PBr3:
2. Με επίδραση αιθανικού νατρίου (CH3COONa) σε βενζοϋλοβρωμίδιο (PhCOCl)
3. Βιομηχανικά παράγεται με επίδραση υδροβρωμίου σε αιθανικό ανυδρίτη :
4. Μπορεί επίσης να συνθεθεί με καταλυτική καρβονυλίωση του μεθυλοβρωμίδιου :
Αμμωνιόλυση
Με επίδραση αμμωνίας (NH3) μετατρέπεται σε αιθαναμίδιο :
Αμινόλυση
1. Με επίδραση πρωτοταγών αμινών (RNH2) μετατρέπεται σε αιθαναλκυλαμίδιο :
2. Με επίδραση δευτεροταγών αμινών (RNHR΄) μετατρέπεται σε αιθανοδιαλκυλαμίδιο:
Επίδραση καρβονικού άλατος
Με επίδραση αιθανικού νατρίου μετατρέπεται σε ανυδρίτη αιθανικού οξέος :
Παραγωγή οργανομαγνησιακής ένωσης
Με επίδραση μαγνησίου, παρουσία άνυδρου διαιθυλαιθέρα (|Et2O|), παράγεται ακετυλομαγνησιοβρωμίδιο :
Αναγωγή
2. Με LiAlH4 ή NaBH4 παράγεται απευθείας αιθανόλη ::
Επίδραση διαζωμεθανίου
Με επίδραση διαζωμεθανίου παράγεται τελικά προπανικό οξύ :
Πηγές
Κατηγορία:Ακυλαλογονίδια Κατηγορία:Οργανικές ενώσεις βρωμίου
Στρειδοφάγος
Ο Στρειδοφάγος είναι παρυδάτιο καλοβατικό πτηνό της οικογενείας των Αιματοποδιδών, που απαντάται στον ελλαδικό χώρο. Η επιστημονική ονομασία του είδους είναι Haematopus ostralegus και περιλαμβάνει 4 υποείδη.